Ìsula di Hong Kong

L'Ìsula di Hong Kong è n'ìsula dâ parti miridiunali di Hong Kong, Cina. Ntô 2006 la sò pupulazzioni era arrivata a 1,268,112 e la densità era 15,915/km². 

L'ìsula fu acquistata dû Regnu Unitu nnî primi anni di 1840, e pocu tempu doppu la Citati di Victoria fu stabbilita. La parti cintrali di l'ìsula è chidda cchiù stòrica e cumprenni lu centru pulìticu e ecunòmicu di Hong Kong. 

La costa sittintriunali nchiudi la zona miridiunali dâ Baia di Victoria.  L'acqui di sta baia sunnu assai funnuti, e stu fattu havi aiutatu lu sviluppu di Hong Kong picchì navi granni cci nni ponnu tràsiri e nèsciri fàcili fàcili.

 Giografìa 

L'ìsula di Hong Kong è la secunna ìsula cchiù granni dû tirritoriu.  La cchiù granni è l'Ìsula di Lantau. Havi n'aria di 80,4 kmq. St'ìsula custituisci  circa lu 7% dû tutali di l'aria dû tirritoriu. È siparata dû cuntinenti (unni s'attròvanu la pinìsula di Kowloon e li tirritori novi) dâ Baia di Victoria.
Liami sterni
Mmàggini di l'Ìsula di Hong Kong di Google Maps
Mappa di Hong Kong versu lu 1844

Hong Kong